Olga de Kievo

Sankta Olga de Kievo (ruse Ольга, norena lingvo: Helga, n. ĉ. 890; m. Kievo, la 11-an de julio 969) estis de Pskov el varenga origino kiu geedziĝis kun la estonta Igor de Kievo, eble en 903.

Post la morto de Igor, ŝi regis la Kievan reĝlandon kiel regento (945-969) de ŝia filo, Svjatoslav la 1-a de Kievo. Ŝi estis la unua suverenulo de la rusoj kiu konvertiĝis al kristanismo de la Ortodoksa Eklezio (en 945 aŭ 957). La ceremonioj por ŝia formala akcepto en Konstantinopolo estas tre detale priskribitaj de la imperiestro Konstantino la 7-a en дia verko De ceremoniis. Post la bapto, ŝi prenis la kristanan nomon Jelena, honore al la reganta imperiestrino Elena Lecapena.

Olga estis la unua persono el la rusoj kiu estis proklamita kiel sanktulo, danke al ŝiaj penoj disvastigi kristanismon en la lando. Tamen, ŝi ne sukcesis kristanigi sian filon Svjatoslav la 1-a, pro kio la tasko igi kristanismon ŝtatreligio estis plenumita nur de ŝia nepo Vladimiro la 1-a de Kievo.

Kategorio:Princoj de Rusio
⚭
Kategorio:Kristanaj reĝaj sanktuloj
Kategorio:Rusaj ortodoksaj sanktuloj
Kategorio:Ukrainaj sanktuloj
Kategorio:Kristanaj sanktuloj de la 10-a jarcento
Kategorio:Katolikaj kaj ortodoksaj sanktuloj
Kategorio:Regantoj de Kieva Regno
Kategorio:Vikingoj
Kategorio:Naskiĝintoj en 890
Kategorio:Mortintoj en 969